Ο **Λεωνίδας Καμπάνταης** είναι Έλληνας πρώην ποδοσφαιριστής ο οποίος αγωνιζόταν ως επιθετικός. Aπό το 2021 εργάζεται ως team manager του Πανιωνίου.

Βιογραφικό
----------

Ο Λεωνίδας Καμπάνταης γεννήθηκε στις 8 Μαρτίου 1982 στην Αθήνα. O πρώην επιθετικός, με ύψος 1,83, ξεκίνησε την καριέρα του στο Χαϊδάρι. Τη σεζόν 1998-99 εντυπωσίασε στο πρωτάθλημα Λυκείων, σκοράροντας στον τελικό του νομού Αττικής  και την επόμενη χρονιά καθιερώθηκε στον Α.Ο. Χαϊδαρίου που αγωνιζόταν στη Δ΄ Εθνική. Τα προσόντα του τράβηξαν το ενδιαφέρον του Άρη Θεσσαλονίκης και την περίοδο 2000-01 μεταγράφηκε στην ομάδα της Θεσσαλονίκης. Τις πρώτες δύο περιόδους δεν κατάφερε να πάρει θέση στη βασική ενδεκάδα και αγωνίστηκε μόνο σε αγώνες Κυπέλλου. Όμως, τις δύο επόμενες (2002 ως 2004) είχε περισσότερες συμμετοχές και είχε την ευκαιρία να δείξει τα αγωνιστικά του προσόντα. Οι καλές εμφανίσεις του στο πρωτάθλημα είχαν ως αποτέλεσμα να κληθεί στην Εθνική ομάδα που συμμετείχε στην Ολυμπιάδα του 2004.

Τη σεζόν 2004-2005 μεταγράφηκε στην ΑΕΚ, όπου αγωνίστηκε σε 18 παιχνίδια πρωταθλήματος, κυπέλλου και ευρωπαϊκά. Όμως, ο προπονητής του υπέδειξε να αγωνιστεί για ένα χρόνο δανεικός σε ομάδα μικρότερων φιλοδοξιών, ώστε να αποκτήσει την κατάλληλη πείρα. Έτσι το πρώτο εξάμηνο της σεζόν 2005-06 πήγε δανεικός στην Ανόρθωση Αμμοχώστου της Κύπρου και από τον Ιανουάριο 2006 στον Πανιώνιο.

Την επόμενη περίοδο 2006-07 επέστρεψε στην ΑΕΚ και είχε μια πολύ καλή χρονιά με 22 συμμετοχές στο πρωτάθλημα και 9 γκολ ενώ σε δυο παιχνίδια αναδείχθηκε ο πολυτιμότερος παίκτης (MVP). Στο τέλος της σεζόν ενδιαφέρθηκαν γι’ αυτόν διάφορες ομάδες. Τελικά προτίμησε τη μεταγραφή στην γερμανική Αρμίνια Μπίλεφελντ όπου και αγωνίστηκε σε οκτώ παιχνίδια πετυχαίνοντας ένα γκολ.
Τη σεζον 2009-2010 επιστρέφει στην Ελλάδα για λογαριασμό του Ολυμπιακού Βόλου που εκείνο το διάστημα αγωνίζεται στη δεύτερη κατηγορία του ελληνικού πρωταθλήματος, και επιτυγχάνει την άνοδο της ομάδας στη Σούπερ Λίγκ.
Τον Ιανουάριο του 2011 παίρνει μεταγραφή για την ομάδα του Ηρακλείου Κρήτης, τον ΟΦΗ ενω στη συνέχεια αγωνίστηκε σε Πανιώνιο και ΑΟΚ Κέρκυρα.  
 Το Σεπτέμβριο του 2016 επέστρεψε στο ερασιτεχνικό ποδόσφαιρο υπογράφοντας στην Ατλαντίδα Ανθούσας,  ομάδα της EΠΣ Ανατολικής Αττικής με την οποία και έκλεισε την καριέρα του.

Καριέρα
-------

| Έτη | Σύλλογος | Συμμετοχές | Γκολ |
| --- | --- | --- | --- |
| 1999-2000 |  Χαϊδάρι | Δ΄ Εθνική |  |
| 2000-2004 |  Άρης Θεσσαλονίκης | 19 + 8 (κύπ.) | 3 |
| 2004-05 |  ΑΕΚ | 11 + 3 (κύπ.) + 4 (ευρ.) | 2 + 2 (κύπ.) |
| 2005-06 (α΄) |  Ανόρθωση Αμμοχώστου | 9 + 1 (κύπ.) + 4 (ευρ.) | 2 |
| 2005-06 (β΄) |  Πανιώνιος | 12 | 2 |
| 2006-07 |  ΑΕΚ | 22 | 9 |
| 2007-2009 |  Αρμίνια Μπίλεφελντ | 8 | 1 |
| 2009-10 |  Ολυμπιακός Βόλου | 12 | 3 |
| 2010-11 |  Ολυμπιακός Βόλου |  |  |
|
| 2011-12 |  ΟΦΗ | 6 | 4 |
| 2012-14 |  Πανιώνιος | 20 | 4 |
|
| 2015-16 |  ΑΟΚ Κέρκυρα | 9 | 2 |
|
| 2016-18 |  AO Ατλαντίς Ανθούσας |  |  |
|
| Έτη | Εθνική ομάδα | Συμμετοχές | Γκολ |
| 2004 | Ελλάδα ! Ελλάδα Ολυμπιακή ομάδα |  |

* **κύπ.**: συμμετοχές ή γκολ σε αγώνες Κυπέλλου.
* **ευρ.**: συμμετοχές ή γκολ σε ευρωπαϊκούς αγώνες.

Παραπομπές
----------

1. ↑  (πολλαπλές γλώσσες) *Transfermarkt*. 12938. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. dfaf7a4f.
3. ↑  «Team Manager στον Πανιώνιο ο Καμπάνταης». *panionianea.gr*. Ανακτήθηκε στις 16 Σεπτεμβρίου 2021.
4. ↑  Τίμησε τον Καμπάνταη ο ΑΟ Χαϊδαρίου
5. ↑  «Η ιστορία του πρωταθλήματος ποδοσφαίρου Λυκείων: ρεκόρ από την ιστορία της διοργάνωσης». *sportcyclades.gr*. Ανακτήθηκε στις 21 Απριλίου 2022.
6. ↑  «O Λεωνίδας Καμπάνταης ήρθε σε συμφωνία με την Ατλαντίδα». *anorthosis24.net*. Ανακτήθηκε στις 27 Σεπτεμβρίου 2016.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* «Super League 2006-07», εφ. SportDay, Σεπτέμβριος 2006.
* Αφιέρωμα στη Σούπερ Λίγκα 2010-11, "SportDay" (27-8-2010).